section_heading: Zaključak
paragraph_text: Nefertiti je bila žena faraona Amenhotepa IV (kasnije Aknatona, Ehnatona) i maćeha faraona Tutankoamona. Ime joj u prijevodu sa staroegipatskog znači „prelijepa došla“, a o njenoj ljepoti najbolje svjedoči čuvena bista koja se danas nalazi u berlinskom Egipatskom muzeju. Nije joj sasvim poznato obiteljsko porijeklo, pretpostavlja se da je odrasla u haremu faraona Amenhotepa III., iz kojeg je izabrana kao buduća žena njegovom sinu Ehnatonu s kojim je imala šestero djece. Kraljica Nefertiti je uz faraona bila predvodnik velike vjerske reforme egipatskog društva, označene prijelazom iz politeizma u monoteizam. Imala je neuobičajeno visok status za vrijeme burne vladavine svoga muža, pretpostavlja se da su joj ovlasti bile jednake faraonovima. U 14.godini Ehnatonove vladavine (1336.god.pr.Kr.), naglo joj se gubi svaki trag, pretpostavlja se da je faraon nakon njene smrti zabranio svako daljnje spominjanje svoje voljene žene. Mit o Nefertiti i dalje predstavlja izazov egiptolozima.